b'\n_START_ARTICLE_\nBa B\xc3\xb8rresen\n_START_SECTION_\nKarriere\n_START_PARAGRAPH_\nBa B\xc3\xb8rresen ble norgesmester i dans i 1938, deretter dro hun til England for \xc3\xa5 f\xc3\xa5 utdannelse som dansel\xc3\xa6rer. Da hun kom tilbake til Norge, kom andre verdenskrig, og hun begynte i samarittjeneste p\xc3\xa5 Ullev\xc3\xa5l sykehus Under krigen ble Ba B\xc3\xb8rresen sendt til Grini, men etter krigen tok hun opp dansen igjen. I flere \xc3\xa5r var hun dansel\xc3\xa6rer for pasienter p\xc3\xa5 Blakstad psykiatriske sykehus, hvor dans ble brukt som en del av terapien. Hun hadde ogs\xc3\xa5 dansekurs for praktikumstudenter ved Teologisk fakultet ved Universitetet i Oslo._NEWLINE_Hun begynte \xc3\xa5 studere teologi da hun var 55 \xc3\xa5r gammel og var 63 \xc3\xa5r gammel da hun ble ordinert til prest og var i flere \xc3\xa5r prest i forskjellige menigheter i Trondheim prosti. Senere ble hun prest p\xc3\xa5 St. Hanshjemmet i Oslo, og selv etter at hun ble pensjonist, fortsatte hun som vikar flere steder i landet._NEWLINE_B\xc3\xb8rresen stiftet tidsskriftet St. Sunniva, tidsskrift for Kvinnelig teologforening, hvor hun var styremedlem i flere \xc3\xa5r.\n_START_SECTION_\nFamilieliv\n_START_PARAGRAPH_\nB\xc3\xb8rresen var datter av  Katti Wankel og Georg Wankel. _NEWLINE_Hun hadde fem barn, deriblant tidligere stortingsdirekt\xc3\xb8r Ida B\xc3\xb8rresen, h\xc3\xb8gskolelektor Beate B\xc3\xb8rresen og pensjonert flaggkommand\xc3\xb8r Jacob B\xc3\xb8rresen.  Hun var bosatt p\xc3\xa5 H\xc3\xb8vik i B\xc3\xa6rum.'